රනිල්ට සහාය නෑ  පොහොට්ටුවෙන් අපේක්ෂකයෙක්
ඉදිරි ජනාධිපතිවරණයේදී රනිල් වික්රමසිංහ මහතාට සහාය නොදී ශ්රී ලංකා පොදුජන පෙරමුණේ පොහොට්ටුව ලකුණ යටතේ අපේක්ෂකයකු ඉදිරිපත් කිරීමට එම පෙරමුණේ දේශපාලන මණ්ඩලය ඊයේ 29දා තීරණය කරනු ලැබූ බව එම පක්ෂයේ මහලේකම් නීතිඥ සාගර කාරියවසම් මහතා පැවසීය කොළඹ විජේරාම මාවතේ පිහිටි හිටපු ජනාධිපති මහින්ද රාජපක්ෂ මහතාගේ නිල නිවසේ පැවති එම පෙරමුණේ දේශපාලන මණ්ඩල රැස්වීමෙන් අනතුරුව මෙම තීරණය ගෙන ඇත මෙහිදී දේශපාලන මණ්ඩලයේ සාමාජිකයින් 82නෙකු සිටින අතර මෙයින් 79 ක් රැස්වීමට එක්ව සිටි බව දේශපාලන ආරංචි මාර්ග සඳහන් කරයි ජනාධිපතිවරණයට පොහොට්ටුවෙන් අපේක්ෂකයකු ඉදිරිපත් කිරීම සඳහා වූ යෝජනාවට විරුද්ධ වූයේ පැමිණ සිටි සාමාජිකයින්ගෙන් 11 දෙනකු පමණි තවද පොහොට්ටුවෙන් පිට අපේක්ෂකයකු සඳහා සහාය දෙන අයට විරුද්ධව විනය පියවර ගැනීම සඳහා වූ යෝජනාවට විරුද්ධ වූයේ අතළොස්සක් පමණක් බව ද කාරියවසම් මහතා පැවසීය අදාළ තීරණයට එළඹ ඇත්තේ දේශපාලන මණ්ඩලය තුළ ඡන්ද විමසීමකින් ද අනතුරුවය ඒ අනුව පක්ෂය විසින් ඉදිරිපත් කරන අපේක්ෂකයා ඉදිරි දින කිහිපය තුළ ප්රකාශයට පත් කිරීමට සූදානම් බව ද කාරියවසම් මහතා කීය මින් ඉදිරියට පක්ෂයේ සාමාජිකත්වය දරමින් ජනාධිපතිවරණයට ඉදිරිපත් වී සිටින ජනාධිපති රනිල් වික්රමසිංහ මහතාට හෝ වෙනත් අපේක්ෂකයකුට සහය දෙන අයට පක්ෂ ව්යවස්ථාව අනුව විනයානුකූලව පියවර ගැනීමට කටයුතු කරන බවද කාරියවසම් මහතා සඳහන් කළේය පක්ෂයේ වැඩි දෙනාගේ මතය වූයේ රටේ ඒකීයභාවය ආරක්ෂා කරන ජාතික සම්පත් ආරක්ෂා කරන සහ අඩු ආදායම්ලාභී ජනතාවගේ ජීවන තත්ත්වය උසස්කරලීමට ප්රතිපත්තිමය වශයෙන් මෙන්ම ක්රියාත්මක වන කටයුතු කරන පසුබිමක් වහා ඇති කළ යුතු බවත් එහිලා ශ්රී ලංකා පොදුජන පෙරමුණ පෙරමුණ ගතයුතු යැයි පක්ෂයෙන් වෙනම අපේක්ෂකයකු තරග බිමට යොමුකළ යුතු බව යැයි එම පක්ෂයේ තවත් ජ්යෙෂ්ඨයකු දිවයිනට පැවසීය පක්ෂය ඉදිරිපත් කරන අපේක්ෂකයා ජයග්රහණය කිරීමට හැකි හා සුදුසු පුද්ගලයකු බවත් ඔහුගේ නම ඉදිරි දින කිහිපයේදී ප්රකාශයට පත්කරන බවත් පක්ෂයේ මහලේකම්වරයා කීයඑරික් ගාමිණි ජිනප්රිය